open-index/open-wikipedia-markdown huggingface dataset:
দ্য আফটারনুন ডিসপাচ এন্ড কুরিয়ার

***দি আফটারনুন ডিসপাচ এন্ড কুরিয়ার*** ভারতের মুম্বাইয়ের একটি সন্ধ্যকালীন ট্যাবলয়েড। এই সংবাদপত্রটি বেহরাম কন্ট্রাক্টর, "বিজিবি" নামে বেশি পরিচিত, কর্তৃক প্রকাশনা শুরু করেয়েছিল, ২৫ শে মার্চ ১৯৮৫। 

এই সংবাদপত্রটি ভারতের বেশ কয়েকজন নামী সাংবাদিকের জন্য একটি প্লাটফর্ম হিসাবে কাজ করেছে। এটি মুম্বই এবং সংলগ্ন শহরগুলির সংবাদে  মনোনিবেশ করে।

অনন্ত রাও কানঙ্গি এই পত্রিকার সহযোগী সম্পাদক।

কামাল মোরারকা - প্রাক্তন কেন্দ্রীয় মন্ত্রী ও ব্যবসায়ী এবং সমাজবাদী জনতা পার্টির জাতীয় সভাপতি চন্দ্রশেখর এই পত্রিকার পরিচালক পর্ষদের চেয়ারম্যান।

২০২০ সালের ফেব্রুয়ারিতে পত্রিকাটি বন্ধ হয়ে যায়।

## তথ্যসূত্র

## বহিঃসংযোগ

* ''দ্য'' ''আফটারনুন ডিসপাচ এন্ড কুরিয়ার'' ওয়েবসাইট 
* সান সেটস অন আফটারনুন

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:মুম্বইয়ের সংবাদপত্র
বিষয়শ্রেণী:ভারতের দৈনিক সংবাদপত্র
বিষয়শ্রেণী:১৯৮৫-এ প্রতিষ্ঠিত সংবাদপত্র
বিষয়শ্রেণী:ভারতের বিলুপ্ত সংবাদপত্র
তেলেঙ্গানা টুডে

***তেলেঙ্গানা টুডে*** ভারতের নিবন্ধিত ইংরেজি ভাষার সংবাদপত্র। কাগজটির লক্ষ্য ছিল মূলত তেলেঙ্গানা রাজ্যের রাজনীতি এবং উন্নয়নের দিকে মনোনিবেশ করা। সংবাদপত্রটির মালিকানা তেলেঙ্গানা পাবলিকেশনস প্রাইভেট লিমিটেড।

পত্রিকাটি ই-পেপার ফরমেটেও পাওয়া যায়।

## ইতিহাস
এটি ১৫ ডিসেম্বর ২০১৬-এ চালু হয়েছিল  এটি একটি তেলুগু দৈনিক নামস্তে তেলেঙ্গানার একটি ভগিনী প্রকাশনা।

## আরো দেখুন

* নমস্তে তেলেঙ্গানা 
* ভারতে সংবাদপত্রের তালিকা

## তথ্যসূত্র

## বহিঃসংযোগ

* ''তেলেঙ্গানা টুডে'' ওয়েবসাইট 
* ''তেলেঙ্গানা টুডে ই-'' পেপার

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:২০১৬-এ তেলেঙ্গানায় প্রতিষ্ঠিত
বিষয়শ্রেণী:ভারতের দৈনিক সংবাদপত্র
বিষয়শ্রেণী:হায়দ্রাবাদের সংবাদপত্র
ডেকান হেরাল্ড

***ডেকান হেরাল্ড*** (ডিএইচ) একটি ইংরেজি দৈনিক পত্রিকা যা ভারতের কর্ণাটক রাজ্য থেকে দ্য প্রিন্টার্স (মহীশূর) প্রাইভেট লিমিটেড, যা নেটকাল্লাপ পরিবার পরিচালিত একটি পারিবারিক ব্যবসা, কর্তৃক প্রকাশিত হয়। এর সাত সংস্করণ বেঙ্গালুরু, হুবলি, দাওয়ানগরে, হোসপেত, মহীশূর, ম্যাঙ্গালোর এবং গুলবর্গা থেকে মুদ্রিত হয়েছে। 

## বিতর্ক
১৯৮৬ সালের ডিসেম্বরে ডেকান হেরাল্ড পত্রিকায় রবিবারের পরিপূরক ম্যাগাজিনে **মোহাম্মদ দ্য ইডিয়ট** নামে একটি বিতর্কিত ছোট গল্প প্রকাশিত  হয়েছিল। 

গল্পটি ছিল মোহাম্মদ নামে এক প্রতিবন্ধী, আধো বুদ্ধিমান ছেলে সম্পর্কে, যে তার পরিবারের দারিদ্রতায় ভুগে শেষে আত্মহত্যা করেছিল। এটি এক কাল্পনিক গল্প যা মূলত পিকেএন নাম্বুদ্রি লিখেছেন এক দশক আগে মালায়ালাম ভাষায় এবং এর সাথে ইসলামিক নবী মুহাম্মদের কোন যোগসূত্র ছিল না। এটি প্রথম কন্নড় ভাষায় প্রকাশিত হওয়ার পরে কোনও অশান্তি তৈরি হয়নি। তবে, বেঙ্গালুরু শহরের মুসলমানরা তাদের নবীর উল্লেখ হিসাবে সেই গল্পটি নিয়েছিল এবং সহিংসতার প্রতিবাদ করেছিল।  মার্চাররা তাণ্ডব চালিয়ে বেঙ্গালুরু, মহীশূর এবং মান্ড্যা শহরে পুলিশ কর্মীদের উপর হামলা করে।  বেঙ্গালুরু এবং এর শহরতলিতে করফিউ জারি করা হয়েছিল। সংবাদপত্রের সম্পাদক, যিনি এর প্রকাশক, তাকে 'দুটি জনগোষ্ঠীর মধ্যে শত্রুতা পোষণ করা এবং জনসাধারণের শান্তির জন্য পূর্বপরিকল্পিতভাবে নিবন্ধ লেখার জন্য গ্রেপ্তার করা হয়েছিল। তবে শীঘ্রই তাকে জামিনে মুক্তি দেওয়া হয়েছিল।  এই ঘটনায় কমপক্ষে চারজনের প্রাণহানির ঘটনা ঘটেছিল এবং ৫০ জনেরও বেশি লোক আহত হয়েছিল।  এপি নিউজ অনুযায়ী, প্রাথমিকভাবে পুলিশের গুলিতে  কমপক্ষে ১৬ জন প্রাণ হারিয়েছে, এবং ১৭৫ জনেরও বেশি গ্রেপ্তার করা হয়েছিল।

## তথ্যসূত্র

## বহিঃসংযোগ

*  
* ''ডেকানহেরাল্ড'' ই-পেপার 

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:বেঙ্গালুরুর সংবাদপত্র
বিষয়শ্রেণী:১৯৪৮-এ প্রতিষ্ঠিত ভারতীয় কোম্পানি
শ্লঁস্ক ভ্রৎসোয়াফ

**ভ্রৎসোয়াফস্কি ক্লুব স্পোর্তোভি ভ্রৎসোয়াফ স্পঁউকা আকৎসিয়না** (এছাড়াও **ডাব্লিউকেএস শ্লঁস্ক ভ্রৎসোয়াফ**, **শ্লঁস্ক ভ্রৎসোয়াফ** () অথবা **শ্লঁস্ক** নামে পরিচিত) হচ্ছে ভ্রৎসোয়াফ ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৭ সালে প্রতিষ্ঠিত হয়েছে। শ্লঁস্ক ভ্রৎসোয়াফ তাদের সকল হোম ম্যাচ ভ্রৎসোয়াফের স্তাদিওন মিয়েস্কিতে খেলে থাকে; যার ধারণক্ষমতা হচ্ছে ৪৪,৪১৬। বর্তমানে এই ক্লাবের ম্যানেজারের দায়িত্ব পালন করছেন ভিতেঁশ্লাভ লাভিশকা এবং সভাপতির দায়িত্ব পালন করছেন পিওত্র ভাশনিভস্কি। পোলীয় মধ্যমাঠের খেলোয়াড় শিশতফ মঁচিনস্কি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, শ্লঁস্ক ভ্রৎসোয়াফ এপর্যন্ত ৭টি শিরোপা জয়লাভ করেছে; যার মধ্যে ২টি একস্ত্রাকলাসা, ২টি পোলীয় কাপ, ১টি একস্ত্রাকলাসা কাপ এবং ২টি পোলীয় সুপার কাপ শিরোপা রয়েছে।

## অর্জন
***[[একস্ত্রাকলাসা]]**
****চ্যাম্পিয়ন (২):** ১৯৭৬–৭৭, ২০১১–১২
**রানার-আপ (৩): ১৯৭৭–৭৮, ১৯৮১–৮২, ২০১০–১১
***[[পোলীয় কাপ]]**
****চ্যাম্পিয়ন (২):** ১৯৭৫–৭৬, ১৯৮৬–৮৭
**রানার-আপ: ২০১২–১৩
***[[একস্ত্রাকলাসা কাপ]]**
****চ্যাম্পিয়ন:** ২০০৯
***[[পোলীয় সুপার কাপ]]**
****চ্যাম্পিয়ন (২):** ১৯৮৭, ২০১২

## তথ্যসূত্র

## বহিঃসংযোগ

*  

বিষয়শ্রেণী:শ্লঁস্ক ভ্রৎসোয়াফ
বিষয়শ্রেণী:একস্ত্রাকলাসার ক্লাব
বিষয়শ্রেণী:পোল্যান্ডের ফুটবল ক্লাব
বিষয়শ্রেণী:১৯৪৭-এ পোল্যান্ডে প্রতিষ্ঠিত
বিষয়শ্রেণী:১৯৪৭-এ প্রতিষ্ঠিত ফুটবল ক্লাব
বাংলাদেশ কাবাডি ফেডারেশন

**বাংলাদেশ কাবাডি ফেডারেশন** হলো বাংলাদেশ কাবাডির সর্বোচ্চ জাতীয় সংস্থা এবং এটি বাংলাদেশের কাবাডি পরিচালনার জন্য একনিষ্ঠা দায়বদ্ধ। বাংলাদেশ কাবাডি ফেডারেশনের সভাপতি হলেন র‌্যাপিড অ্যাকশন ব্যাটালিয়নের (র‌্যাব) মহাপরিচালক চৌধুরী আবদুল্লাহ আল মামুনকেএবং সাধারণ সম্পাদক হলেন বাংলাদেশ পুলিশের ঢাকা রেঞ্জের ডিআইজি হাবিবুর রহমান।

## ইতিহাস
বাংলাদেশ কাবাডি ফেডারেশন ১৯৭৩ সালে বাংলাদেশ অপেশাদার কাবাডি ফেডারেশন হিসাবে প্রতিষ্ঠিত হয়েছিল। এটি ১৯৭৩ সালে বাংলাদেশ দল ভারতের বিপক্ষে প্রথম আন্তর্জাতিক ম্যাচ খেলে। ১৯৭৮ সালে, এটি প্রতিষ্ঠাতা সদস্য হিসাবে এশীয় অপেশাদার কাবাডি ফেডারেশনে যোগদান করে। ১৯৯০ সালে এশিয়ান গেমসে কাবাডি যুক্ত হয়। বাংলাদেশ কাবাডি ফেডারেশন জাতীয় কাবাডি প্রতিযোগিতার আয়োজন করে থাকে।

## প্রতিযোগী দল
* আলী স্পোর্টিং ক্লাব
* গুলিস্তান স্পোর্টিং ক্লাব
* আইডিয়াল ক্রীড়াচক্র
* মনিরুজ্জামান ক্রীড়াচক্র
* সানশাইন স্পোর্টিং ক্লাব
* মুরাদনগর একাদশ
* সোনালী রিক্রিয়েশন ক্লাব
* জেবি স্পোর্টিং ক্লাব

## আরো দেখুন
* বাংলাদেশ জাতীয় কাবাডি দল

## তথ্যসূত্র

বিষয়শ্রেণী:ঢাকা ভিত্তিক সংগঠন
বিষয়শ্রেণী:বাংলাদেশে ক্রীড়া পরিচালনা পরিষদ
বিষয়শ্রেণী:১৯৭৩-এ বাংলাদেশে প্রতিষ্ঠিত
বিষয়শ্রেণী:বাংলাদেশে কাবাডি
ডেইলি এক্সেলসিয়র

***ডেইলি এক্সেলসিয়র*** একটি ইংরেজি ভাষার সংবাদপত্র, যা জম্মু ও কাশ্মীরেরজম্মু শহর থেকে প্রকাশিত হয়। এটি এসডি রোহমেত্র প্রতিষ্ঠা করেছিলেন। সংবাদপত্রটি ১৯৬৫ সালের ১ জানুয়ারি থেকে প্রকাশিত হয়। এর বর্তমান সম্পাদক হলেন কমল রোহমেত্র ও নীরজ রোহমেত্র।

## সাংবাদিক মৃত্যু
২০০৮ সালের ১১ ই মে জম্মু ও কাশ্মীরের সাম্বা জেলায় সন্ত্রাসবাদী ও সুরক্ষা বাহিনীর মধ্যে সশস্ত্র সংঘর্ষের ছবি তুলতে গিয়ে ফটো সাংবাদিক অশোক সোধি নিহত হন। একটি বুলেট তাকে আঘাত করে তখন তিনি এই সংঘর্ষের আরও ভাল ছবি নিতে আরও কাছে গিয়েছিলেন। 

## আরো দেখুন

* ভারতের সংবাদপত্রের তালিকা 
* ভারতের গণমাধ্যম

## তথ্যসূত্র

## বহিঃসংযোগ

* ''দৈনিক এক্সেলিসিয়ার'' ওয়েবসাইট

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:জম্মু ও কাশ্মীরের গণমাধ্যম
চিংচুয়ে মসজিদ

**জিঞ্জু মসজিদ (**) চীনের চিয়াংসু প্রদেশের নানচিংয়ের কিনহুই শহরে অবস্থিত একটি মসজিদ। কিনহুই শহরে ২৮ নং শেংজু রোডে মসজিদটি অবস্থিত। 

## ইতিহাস
১৩৮৮ সালে মিং রাজবংশের হংকউ সম্রাটের আদেশে মসজিদটি নির্মাণ করা হয়। ১৯৯২ সালে মসজিদটির নির্মাণ কাজ শেষ হয়। জুয়ান্ডে সম্রাটের শাসনকালে চেং মসজিদটি সংস্কারের জন্য আবেদন করে এবং ১৪৩০ সালে মসজিদের প্রথম মেরামত কাজ শেষ হয়। ষোড়শ শতাব্দীর মধ্যভাগে জিয়াজিং সম্রাট কর্তৃক মসজিদটিকে আরও সম্প্রসারণ এবং মেরামত করা হয়। ১৪৯২, ১৮৭৭, ১৮৭৯, ১৯৫৭, ১৯৮২, ১৯৮৪ এবং ২০০২ সালে মসজিদটিকে মেরামত করা হয়। উনিশ শতকের শেষের দিকে তাইপিং বিদ্রোহের ফলে মসজিদটির মূল আয়তন ১৬৪ একর থেকে মাত্র ১৬৫০ বর্গমিটার নামিয়ে আনা হয় এবং মসজিদ কর্তৃক প্রদত্ত শুল্ক কমিয়ে আনা হয়। বর্তমান মসজিদ কাঠামোটি চিং রাজবংশের শাসনকালের শেষদিকে নির্মাণ করা হয়েছে এবং মসজিদের আয়তন হ্রাস করে ০.৪ হেক্টর করা হয়। ২০০৮ সালে নানজিং পৌরসভার সহায়তায় মসজিদটি মেরামত ও সংস্কার করা হয়। ২০১৪ সালে মসজিদ সংলগ্ন প্রাথমিক বিদ্যালয়টি সরকার কর্তৃক মসজিদের সাথে যুক্ত করায় ক্ষেত্রফল দ্বিগুণ হয়ে যায়।

## স্থাপত্য
চীন-ইসলামী স্থাপত্য শৈলীর সংমিশ্রণে মসজিদটি তৈরি করা হয়েছে। মসজিদের তিনটি প্রবেশপথ আছে। প্রবেশপথগুলোর উপর রাজকীয় ফলক আছে। ফলকের শীর্ষের মাঝ বরাবর "রাজকীয় আদেশ দ্বারা প্রদত্ত" এবং এর নিচে এটি "জিঙ্গজুয়েসি" (মসজিদটির নাম) লেখা আছে। মসজিদটিতে বেশ কয়েকটি উঠান, একটি অভ্যর্থনা কক্ষ, একটি অযুখানা, একটি সাক্ষাৎ ঘর, অতিথিদের থাকার ঘর, একটি নামাজঘর, একটি রান্নাঘর আছে। মসজিদের পশ্চিম প্রান্তে একটি মিহরাব আছে। মসজিদটি নানজিং মেট্রোর সানশাজি স্টেশনের উত্তর পূর্ব দিকে হেঁটে যাওয়া যাবে এমন দূরত্বে অবস্থিত।

## চিত্রশালা

চিত্র:JingJue Mosque Scene 2,Nanjing.jpg
চিত্র:The second door of JingJue Mosque,Nanjing.jpg
চিত্র:净觉寺 省保碑.jpg
চিত্র:净觉寺 后壁.jpg
চিত্র:JingJue Mosque,Nanjing 2010.jpg


## আরও দেখুন
* চীনে ইসলাম 
* চীনের মসজিদের তালিকা

## তথ্যসূত্র

## বহিঃসংযোগ
* সরকারি ওয়েবসাইটে মসজিদের বিবরণ 

বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:চীনের মসজিদ
বিষয়শ্রেণী:১৪শ শতাব্দীতে চীনে প্রতিষ্ঠিত
কার্ডওয়েল লিলি

**কার্ডওয়েল লিলি** () দক্ষিণ-পূর্ব এশিয়া ও অস্ট্রেলিয়ার গাছ। পৃথিবীর বিভিন্ন উষ্ণ অঞ্চলে আকর্ষণীয় কন্দজ ফুল হিসেবে সুপরিচিত। এরা মূলত বৃষ্টিবহুল বন ও সাগরপাড়ের বাসিন্দা। ইংরেজিতে Brisbane Lily বা Northern Christmas Lily নামেও পরিচিত। কার্ডওয়েল লিলি (*Proiphys amboinensis*) বহুবর্ষজীবী কন্দজ গাছ। বড় আকৃতির পাতাগুলো লম্বায় ২৫ সে.মি. এবং চওড়ায় ৩৫ সে.মি. পর্যন্ত হতে পারে, দেখতে অনেকটা কিডনি আকৃতির, কিনারা ওপরের দিকে মোড়ানো এবং সুস্পষ্ট শিরাযুক্ত। কাণ্ড ১৫ থেকে ৬০ সে.মি. পর্যন্ত দীর্ঘ হতে পারে। সাদা রঙের ফুলগুলো ফোটে গ্রীষ্মে, অন্তত ১৮টি ফুলের একটি বড় থোঁকা থাকে। প্রতিটি একক ফুলের পাপড়ির সংখ্যা ছয়, হলদেটে পরাগকেশর অনেকটাই দৃশ্যমান। ফুল দীর্ঘস্থায়ী। সাধারণত শীতের আগেই রিক্ত মঞ্জরিদণ্ড নিজের দীনতা জানান দিতে শুরু করে। তারপর হিমেল বাতাসের স্পর্শে ধীরে ধীরে ধড়টা শুকিয়ে ওরা মাটির কম্বলে শীতঘুমে চলে যায়। ফুল দীর্ঘস্থায়ী হওয়ায় সব ধরনের বাগানেই শোভা বৃদ্ধির জন্য রোপণ করা যেতে পারে। টবেও চাষযোগ্য। বাড়ির লনে বেশ মানানসই।

## তথ্যসূত্র

বিষয়শ্রেণী:পাপুয়াশিয়ার উদ্ভিদ
বিষয়শ্রেণী:মালেসিয়ার উদ্ভিদকুল
ত্রিপুরা বাণী

থাম্ব|''ত্রিপুরা বাণীর'' প্রচ্ছদের উপরের অংশ
***ত্রিপুরা বাণী***  অল ইন্ডিয়া ফরওয়ার্ড ব্লকের ত্রিপুরা রাজ্য কমিটির বাংলা ভাষার মুখপত্র। *ত্রিপুরা বানী* একটি সাপ্তাহিক সংবাদপত্র।  এটি আগরতলা থেকে প্রকাশিত হয়।  ২০০৭ সালে এটি ৫,৮৯৫ অনুলিপি প্রচলনের দাবি করেছে।

## তথ্যসূত্র

বিষয়শ্রেণী:বাংলা ভাষার সংবাদপত্র
বিষয়শ্রেণী:ভারতে প্রকাশিত বাংলা ভাষার সংবাদপত্র
বিষয়শ্রেণী:ত্রিপুরার গণমাধ্যম
বিষয়শ্রেণী:ত্রিপুরার সংবাদপত্র
বিষয়শ্রেণী:নিখিল ভারত ফরওয়ার্ড ব্লক
বাংলাদেশে রাগবি ইউনিয়ন

রাগবি ইউনিয়ন বাংলাদেশে একটি অপ্রচলিত খেলা হলেও এটি দেশের খুবই দ্রুত বর্ধমান খেলাগুলির মধ্যে একটি।

## ইতিহাস
### স্বাধীনতা পূর্ব বাংলা
ক্রিকেটসহ অন্যান্য খেলাগুলির মতো রাগবি ইংল্যান্ডে শুরু হয় এবং ক্রীড়া হিসাবে ব্রিটিশ রাজকালে উপমহাদেশে নিয়ে আসা। বঙ্গ অঞ্চলে রাগবি খেলারও দীর্ঘ ইতিহাস রয়েছে। বাংলাদেশের রাগবির ইতিহাসের ধারাবাহিকতা না থাকলেও, এই খেলার ইতিহাস বাংলা প্রেসিডেন্সির সময় থেকে লক্ষ্য করা যায়। সে সময় পূর্ববাংলা (বর্তমান বাংলাদেশ) এবং পশ্চিমবঙ্গ (বর্তমানে ভারতে) রাজনৈতিকভাবে অখন্ড ছিল। রাগবি তৎকালীন বাংলার রাজধানী কলকাতায় বিশেষভাবে জনপ্রিয় হয়েছিল। উপমহাদেশের রাগবি ফুটবলের প্রথম দিকের নিদর্শন পাওয়া যায় ১৮৭১ সালে, তখন এইচ.এম.এস গালাটিয়া উপমহাদেশ সফরকালে কলকাতা এবং মাদ্রাজে দুটি স্ক্র্যাচ ম্যাচ খেলেছিল। কলকাতার ম্যাচে ব্যবহৃত সেগুন কাঠের তৈরি গোল পোস্টটি পরে কলকাতা ক্রিকেট ও ফুটবল ক্লাব ১৮৮৬ সাল পর্যন্ত ব্যবহার করেছিল। প্রথম লিপিবদ্ধ খেলাটি ১৮৭২ সালের বড়দিনে অনুষ্ঠিত হয়, কলকাতার সিএফসি-তে, ইংল্যান্ড এবং স্কটল্যান্ড, আয়ারল্যান্ড এবং ওয়েলসের সম্মিলিত দলের মধ্যে সে খেলাটি হয়েছিল। খেলাটি বেশ সফল হয় ও এক সপ্তাহের মধ্যেই পুনরায় অনুষ্ঠিত হয়। এই কারণেই আন্তর্জাতিক রাগবির প্রাচীনতম ট্রফিটির নাম কলকাতা কাপ।

বেশ কয়েকজন বাঙালি আভিজাত্য তাদের সন্তানদের ইংরেজি বেসরকারী স্কুলে পাঠিয়েছিলেন এবং তারা সেখানে খেলাটি খেলতে শুরু করেন।

তবে এই অঞ্চলের জলবায়ুর কারণে ক্রিকেট, পোলো এবং টেনিসের মতো খেলাগুলি জনপ্রিয় হয়ে ওঠে, অন্যদিকে রাগবির জনপ্রিয়তা এই অঞ্চলে হ্রাস পায়।

### স্বাধীনতা-উত্তর
ব্রিটেনের কাছ থেকে পাকিস্তানের স্বাধীনতা লাভের পর এবং পরে পাকিস্তান থেকে স্বাধীনতা লাভের পরেরও, এদেশে রাগবির তেমন প্রচলন ছিল না।

তবে, ২০০৭ সালে, দীর্ঘ সময় পরে, বাংলাদেশে জাপানের কয়েকজন কোচ একটি যুব প্রোগ্রাম শুরু করেছিলেন। এই প্রশিক্ষণ শিবিরে বিভিন্ন বিদ্যালয়ের অনূর্ধ্ব-১২ শিক্ষার্থীদের পাঠানো হয়। যেসব বিদ্যালয় তাঁদের ছাত্রদের পাঠায় তাদের মধ্যে কয়েকটি হল সানবিমস, সানিডেল, মেরি কুরি স্কুল, দ্য আগা খান স্কুল, প্লেপ্যান, রিডিং, গ্রিন জেমস, খিলগাঁও অক্সফোর্ড স্কুল, ধানমন্ডি বালক উচ্চ বিদ্যালয়, খিলগাঁও মডেল স্কুল এবং পূর্ব খিলগাঁও প্রাথমিক বিদ্যালয়। বাংলাদেশ রাগবি ফেডারেশন ইউনিয়ন আন্তঃ-স্কুল টুর্নামেন্ট শুরু করার জন্য এই শিশুদের প্রশিক্ষণ দিয়ে আসছে। ২০১৮ সালে বাংলাদেশ ২০১৮ এশিয়া রাগবি সেভেন্স সিরিজ-এর বাটি জয় করে।

## পরিচালনা পর্ষদ
thumb
**বাংলাদেশ রাগবি ফেডারেশন** হলো বাংলাদেশ রাগবি খেলার রাষ্ট্রীয় সর্বোচ্চ নিয়ন্ত্রণ সংস্থা এবং এটি বাংলাদেশের রাগবি খেলার পরিচালনার জন্য দায়বদ্ধ। বাংলাদেশ রাগবি ফেডারেশন জাতীয় ক্রীড়া পরিষদের সদস্য, বাংলাদেশ অলিম্পিক সমিতি এবং আঞ্চলিক সমিতি এশিয়া রাগবি সদস্য।

## আরও দেখুন
* রাগবি
* বাংলাদেশ জাতীয় রাগবি সেভেন্স দল

## তথ্যসূত্র

বিষয়শ্রেণী:বাংলাদেশে ক্রীড়া
বিষয়শ্রেণী:বাংলাদেশে রাগবি ইউনিয়ন
স্যন্দন পত্রিকা

***স্যন্দন পত্রিকা*** ভারতের ত্রিপুরা থেকে প্রকাশিত একটি ভারতীয় বাংলা ভাষার দৈনিক পত্রিকা। সুবল কুমার দে কর্তৃক এটি প্রতিষ্ঠিত হয়েছিল এবং বর্তমানে তিনিই এটি পরিচালনা করছেন।

## ইতিহাস
*স্যন্দন পত্রিকা* ১৯৮০ সালের ১৯ আগস্ট একটি সাপ্তাহিক সংবাদপত্র হিসাবে যাত্রা শুরু করেছিল। এটি ১৯৭৮ সালে এটি দৈনিক পত্রিকায় পরিণত হয়েছিল।

## প্রতিষ্ঠান
রাজ্যে এর ৬০ জন সাংবাদিক এবং ১৫ জনের বেশি ফটো সাংবাদিক রয়েছে। স্যন্দন পত্রিকার ফটো সম্পাদক এবং পরিচালক হলেন সুবল কুমার দে-র পুত্র অরিন্দম দে। সদর দফতর ভারতের ত্রিপুরার আগরতলায়, আগরতলা বিমানবন্দর থেকে ১২ কিমি দক্ষিণে। কলকাতা, নয়াদিল্লি, বেঙ্গালুরু, আহমেদাবাদ, গুয়াহাটি, মুম্বই, চেন্নাই, কানপুর, পাঞ্জাব, হরিয়ানা, উত্তরাখণ্ড, পুনে এবং কানপুরেও এর অফিস রয়েছে এর অফিস রয়েছে।

## নীতি
সংবাদপত্রটির সম্পাদকীয় রাজনৈতিক ও অর্থনৈতিকভাবে উদার। কাগজটি প্রায়শই অনুসন্ধানী প্রতিবেদন করে। এর একটি প্রচারণা ২০০৫ সালের তথ্য অধিকার আইন পাস করতে অবদান রেখেছিল।

## তথ্যসূত্র

## বহিঃসংযোগ

* ''স্যন্দান পত্রিকার'' হোমপেজ 
* অনলাইন বাংলা সংবাদপত্র 
* মিডিয়া ডিরেক্টরি

বিষয়শ্রেণী:আগরতলা
বিষয়শ্রেণী:বাংলা ভাষার সংবাদপত্র
বিষয়শ্রেণী:ত্রিপুরার গণমাধ্যম
বিষয়শ্রেণী:ত্রিপুরার সংবাদপত্র
অমি বনি কথাচিত্র

**অমি বনি কথাচিত্র** হচ্ছে অভিনেতা ডিপজলের মালিকানাধীন একটি বাংলাদেশী চলচ্চিত্র প্রযোজনা সংস্থা, পরিবেশক। এই প্রতিষ্ঠান থেকে নির্মিত হয়েছে *[[আম্মাজান]]*, *ঢাকাইয়া মাস্তান*, *চাচ্চু* ও *[[বাধা (চলচ্চিত্র)|বাধা]]* সহ বেশ কিছু চলচ্চিত্র।

## চলচ্চিত্রের তালিকা

## আরো দেখুন
* বাংলাদেশের চলচ্চিত্র

## তথ্যসূত্র

## বহিঃসংযোগ

* https://www.imdb.com/search/title/?companies=co0379940 আইএমডিবি
* http://www.bmdb.com.bd/company/53 - বাংলা মুভি ডেটাবেজ (বাংলা)

বিষয়শ্রেণী:বাংলাদেশের গণমাধ্যম কোম্পানি
বিষয়শ্রেণী:বাংলাদেশের চলচ্চিত্র সংস্থা
বিষয়শ্রেণী:চলচ্চিত্র স্টুডিও
জীবন নদীর দুটি পাড়

**জীবন নদীর দুটি পাড়** ২০০২ সালে মুক্তি লাভ করা একটি অসমীয়া চলচ্চিত্র। জে আর পি ফিল্মস পরিবেশিত সবিতা বড়াই প্রযোজিত এই চলচ্চিত্রটি পরিচালনা করেছেন মুন্না আহমেদ। সংগীত পরিচালনা করেছেন জুবিন গার্গ এবং দিগন্ত ভারতী। মুখ্য চরিত্রে অভিনয় করেছেন যতীন বড়া এবং প্রস্তুতি পরাশর।

## অভিনয়ে
*যতীন বড়া
*প্রস্তুতি পরাশর
*পূরবী শর্মা
*নিপন গোস্বামী
*পল ফুকন (প্রথম চলচ্চিত্র)
*অনন্যা পাচনি (প্রথম চলচ্চিত্র)
*রেবা ফুকন
*দীনেশ দাস
*টিনা মাসুদ (প্রথম চলচ্চিত্র)

## সংগীত

চলচ্চিত্রটির সংগীত পরিচালনা করেছেন জুবিন গার্গ এবং দিগন্ত কলিতাই। গানের কথাগুলোও জুবিন গার্গ এবং দিগন্ত লিখেছেন। সংগীতসমূহে কণ্ঠদান করেছেন জুবিন গার্গ, মহালক্ষ্মী আয়ার, জংকী বরঠাকুর, প্রেম, অর্ণব, পাপরি আরু কাশ্মীরিয়ে। জুবিনর শব্দ অ্যালবাম **কঁকাল খামুচীয়া** শীর্ষক গীতটি বোলছবি স্টুডিওতে সন্নিবিষ্ট করা হয়। **এই ঘর আমার**, **বিভাবরী আমারে মিলনর** এবং **কিয়নো জ্বলি আছা** এই তিনিটি গীতর সংগীত দিগন্ত কলিতা এবং সংগীত জুবিন গার্গ।

## তথ্যসূত্র

বিষয়শ্রেণী:২০০২-এর চলচ্চিত্র
বিষয়শ্রেণী:ভারতীয় চলচ্চিত্র
কোভিড-১৯ এর বৈশ্বিক মহামারীতে জাতীয় প্রতিক্রিয়া

থাম্ব|কোডিড-১৯ কীভাবে ছড়িয়ে পড়ে এবং এর উপর বিচ্ছিন্নতার প্রভাব প্রদর্শন করে তা চিত্রণ।
**[[২০১৯–২০ করোনাভাইরাসের বৈশ্বিক মহামারি|কোভিড-১৯ পৃথিবীব্যাপি]]** ভিন্নতা করা হয়েছে, এবং যেমন সংবরণ ব্যবস্থা অন্তর্ভুক্ত করেছেন লকডাউন, কোয়ারেন্টাইন এবং কারফিউ। ১ জুন ২০২০, ৬.১৫ মিলিয়ন এরও বেশি  কোভিড -১৯ এর  কেস ১৮৮ টিরও বেশি দেশ ও অঞ্চলগুলিতে প্রকাশিত হয়েছে, যার ফলস্বরূপ ৩৭১,০০০ এরও বেশি লোক মারা গেছে। ২.৬৩ এরও বেশি   মানুষ ভাইরাস থেকে পুনরুদ্ধার হয়েছে। নিশ্চিত হওয়া মামলার ক্ষেত্রে সবচেয়ে বেশি ক্ষতিগ্রস্ত দেশ হ'ল মার্কিন যুক্তরাষ্ট্র, স্পেন, ইতালি, ফ্রান্স, জার্মানি, যুক্তরাজ্য, তুরস্ক এবং চীন।

## অবরুদ্ধকরণ

### অন্যান্য দেশ ও অঞ্চলগুলি

*  **[[আফগানিস্তানে কোভিড-19 মহামারি# প্রতিরোধ ব্যবস্থা|আফগানিস্তান]]**
*  **[[আর্মেনিয়ায় কোভিড-19 মহামারি#টাইমলাইন|আর্মেনিয়া]]**
*  **[[আজারবাইজানে কোভিড-19 মহামারি#টাইমলাইন|আজারবাইজান]]**
*  **[[বাহরাইন#টাইমলাইনে কোভিড-১৯ মহামারি|বাহরাইন]]**
*  **[[বাংলাদেশে কোভিড-১৯ মহামারি#সরকারের প্রতিক্রিয়া|বাংলাদেশ]]**
*  **[[ভুটানে কোভিড-১৯ মহামারি#টাইমলাইন|ভুটান]]**
*  **[[ব্রুনাই#টাইমলাইনে কোভিড-১৯ মহামারি|ব্রুনেই]]**
*  **[[কম্বোডিয়ায় কোভিড-19 মহামারি#টাইমলাইন|কম্বোডিয়া]]**
*  **[[পূর্ব তিমুরে কোভিড-19 মহামারি#টাইমলাইন|পূর্ব তিমুর]]**
*  **[[জর্জিয়ায় কোভিড-19 মহামারি (দেশ)#টাইমলাইন|জর্জিয়া]]**
*  হংকং
*  ইরাক
*  **[[ইসরায়েলে কোভিড-19 মহামারি#সরকারের প্রতিক্রিয়া|ইসরায়েল]]''
*  **জর্ডান**
*  **কাজাখস্তান**
*  **কুয়েত**
*  **কিরগিজস্তান**
*  **লাওস**
*  **লেবানন**
*  **ম্যাকাও**
*  **মালয়েশিয়া**
*  **মালদ্বীপ**
*  **মঙ্গোলিয়া**
*  **মিয়ানমার**
*  **নেপাল**
*  **ওমান**
*  **পাকিস্তান**
*  **প্যালেস্টাইন**
*  **কাতার**
*  **রাশিয়া**
*  **সৌদি আরব**
*  **সিঙ্গাপুর**
*  **শ্রীলঙ্কা**
*  **সিরিয়া**
*  **তাইওয়ান**
*  **থাইল্যান্ড**
*  **সংযুক্ত আরব আমিরাত**
*  **উজবেকিস্তান**
*  **ভিয়েতনামে**
*  **ইয়েমেন'''

## তথ্যসূত্র

বিষয়শ্রেণী:উদ্ধৃতি শৈলীতে ফরাসি ভাষার উৎস (fr)
বিষয়শ্রেণী:উদ্ধৃতি শৈলীতে ইতালীয় ভাষার উৎস (it)
বিষয়শ্রেণী:উদ্ধৃতি শৈলীতে চীনা ভাষার উৎস (zh)
বিষয়শ্রেণী:উদ্ধৃতি শৈলী চীনা ভাষার লিপি ব্যবহার করছে (zh)
বিষয়শ্রেণী:উদ্ধৃতি শৈলীতে স্পেনীয় ভাষার উৎস (es)
বিষয়শ্রেণী:উদ্ধৃতি শৈলীতে রোমানীয় ভাষার উৎস (ro)
বিষয়শ্রেণী:উদ্ধৃতি শৈলীতে গ্রিক ভাষার উৎস (el)
বিষয়শ্রেণী:উদ্ধৃতি শৈলীতে জার্মান ভাষার উৎস (de)
বিষয়শ্রেণী:উদ্ধৃতি শৈলীতে পর্তুগিজ ভাষার উৎস (pt)
বিষয়শ্রেণী:জাতীয় প্রতিক্রিয়া
বিষয়শ্রেণী:২০১০-এর দশকের ঘটনায় জাতীয় প্রতিক্রিয়া
বিষয়শ্রেণী:২০২০-এর দশকের ঘটনায় জাতীয় প্রতিক্রিয়া
বিষয়শ্রেণী:কোভিড-১৯ বৈশ্বিক মহামারিতে জাতীয় প্রত্যুত্তর
আবদুল মোনেম

**আবদুল মোনেম** (৫ জানুয়ারি ১৯৩৭ - ৩১ মে ২০২০) ছিলেন বাংলাদেশী ব্যবসায়ী ও শিল্পদ্যোক্তা। তিনি বাংলাদেশের শীর্ষস্থানীয় শিল্পগোষ্ঠী আবদুল মোনেম লিমিটেডের প্রতিষ্ঠাতা।

## জন্ম ও ব্যক্তিগত জীবন
আবদুল মোনেম ১৯৩৭ সালের ৫ জানুয়ারি ব্রাহ্মণবাড়িয়া জেলার বিজেশ্বর গ্রামের এক সম্ভ্রান্ত পরিবারে জন্মগ্রহণ করেন। পেশায় তিনি ছিলেন একজন প্রকৌশলী। ব্যক্তিগত জীবনে তিনি ২ ছেলে এবং ৩ কন্যা সন্তানের জনক। তার বড় ছেলে মইনউদ্দিন মোনেম এবং ছোট ছেলে মহিউদ্দিন মোনেম আবদুল মোনেম লিমিটেডের উপ-ব্যবস্থাপনা পরিচালক দায়িত্ব পালন করছেন।

## কর্মজীবন
তিনি ১৯৫৬ সালে আবদুল মোনেম লিমিটেড প্রতিষ্ঠার মাধ্যমে ব্যবসায়ের যাত্রা শুরু করেন। আবদুল মোনেম গ্রুপের পথচলা শুরু হয় অবকাঠামো নির্মাণ কাজের মধ্য দিয়ে। পরবর্তীকালে তিনি খাদ্য, পানীয়, চিনি পরিশোধনাগার, জ্বালানি, ফার্মাসিউটিক্যালসসহ বিভিন্ন খাতে ব্যবসায় সম্প্রসারিত করে। একে একে তিনি গড়ে তোলেন ইগলু আইসক্রিম, ম্যাংগো পাল্প প্রোসেসিং, ইগলু ফুডস, ড্যানিস বাংলা ইমালসন, ইগলু ডেইরি প্রোডাক্টস, সুগার রিফাইনারি, এম এনার্জি লিমিটেড, নোভাস ফার্মাসিউটিক্যালস, এএম আসফল্ট এ্যান্ড রেডিমিক্স লিমিটেড, এএম অটো ব্রিকস, এএম ব্র্যান অয়েল কোম্পানি, সিকিউরিটিজ ও ফাইন্যান্সিয়াল সার্ভিসেস লিমিটেড এবং এএম বেভারেজ ইত্যাদি প্রতিষ্ঠান। এসকল প্রতিষ্ঠানে বর্তমানে ১০ হাজারের বেশি মানুষ কর্মরত আছেন।

## সামাজিক কর্মকাণ্ড
ব্যবসায়ের পাশাপাশি তিনি সামাজিক দায়বদ্ধতার অংশ হিসেবে সমাজের বিপদগ্রস্ত ও অসহায় মানুষের শিক্ষা, স্বাস্থ্যসেবা এবং অন্যান্য সুযোগ-সুবিধা প্রদানের লক্ষ্যে গড়ে তোলেন আবদুল মোনেম ফাউন্ডেশন। উক্ত ফাউন্ডেশন ব্রাহ্মণবাড়িয়ায় আব্দুল মোনেমের নিজ গ্রাম বিজেশ্বরে প্রায় ৫২ একর জমি দান করে। যেখানে গড়ে তোলা হয়েছে স্কুল, কলেজ, মাদ্রাসাসহ বেশ কয়েকটি ধর্মীয় প্রতিষ্ঠান। এছাড়াও এই ফাউন্ডেশন একটি এতিমখানা পরিচালনা ও সমস্ত খরচ বহন করে যেখানে প্রায় ৩ হাজার এতিম পড়াশোনা করে। দেশে বন্যা বা অন্য কোনও ধরনের বিপর্যয়ের সময় এই ফাউন্ডেশন ত্রাণ বিতরণ ও অন্যান্য সহযোগিতা প্রদান করে থাকে।

## সম্পৃক্ততা

* সভাপতি, মোহামেডান স্পোর্টিং ক্লাব (ঢাকা) (১৯৮৪-১৯৯৫)।

## পুরস্কার ও সম্মাননা

* রাষ্ট্রপতি শিল্প উন্নয়ন পুরস্কার, ২০১৪;
* বাণিজ্যিকভাবে গুরুত্বপূর্ণ ব্যক্তি বা সিআইপি (শিল্প)-২০১৩, ২০১৬;
* বিজনেস পারসন অব দ্য ইয়ার ২০০৮, বাংলাদেশ।

## মৃত্যু
২০২০ সালের ৩১ শে অক্টোবর ৮৩ বছর বয়সে সম্মিলিত সামরিক হাসপাতাল (সিএমএইচ), ঢাকায় চিকিৎসাধীন অবস্থায় অবস্থায় তিনি মৃত্যুবরণ করেন।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশী ব্যবসায়ী
বিষয়শ্রেণী:ব্রাহ্মণবাড়িয়া জেলার ব্যক্তি
বিষয়শ্রেণী:বাংলাদেশী কর্পোরেশনের চেয়ারপার্সন
ঘূর্ণিঝড় নিসর্গ

**অতি তীব্র ঘূর্ণিঝড় নিসর্গ** একটি ক্রান্তীয় ঘূর্ণিঝড় যা ২০২০ সালে ভারতের মহারাষ্ট্র রাজ্য এবং গুজরাতের উপকূলরেখায় আঘাত হানে।  নিসর্গ আরব সাগরে গভীর নিম্নচাপ হিসাবে তৈরী হয়। ২০২০ সালের ২ জুন, ভারত আবহাওয়া অধিদফতর (আইএমডি) নিসর্গকে ঘূর্ণিঝড় থেকে মারাত্মক ঘূর্ণিঝড় হিসাবে শনাক্ত করে। 

একবিংশ শতাব্দীতে বঙ্গোপসাগরে সৃষ্ট প্রথম সুপার ঘূর্ণিঝড় আম্ফানের পরে  ঘূর্ণিঝড়টি দু'সপ্তাহের ব্যবধানে ভারতীয় উপমহাদেশে আঘাত হানা ২০২০ উত্তর ভারত মহাসাগর ঘূর্ণিঝড় মৌসুমের দ্বিতীয় ক্রান্তীয় ঘূর্ণিঝড়।  নিসর্গ ১৮৯১ সালের পরে মুম্বাই শহরকে প্রভাবিত করা প্রথম তীব্র ঘূর্ণিঝড়।  প্রায় ১৪০ বছরে মুম্বইয়ে কোনও ঘূর্ণিঝড় আঘাত হানেনি। সেই ঘূর্ণিঝড়ের নাম ছিল বম্বে সাইক্লোন। বম্বে সাইক্লোনকে গুজব বলা হয়ে থাকে কারণ সমসাময়িক সময়ে ঘূর্ণিঝড়টি সম্পর্কে কোন তথ্যের উল্লেখ পাওয়া যায় না। বম্বে সাইক্লোনে প্রায় এক লক্ষ মানুষের মৃত্যু হয়েছিল বলে দাবী করা হয়। 

## নামকরণ
আরব সাগর ও বঙ্গোপসাগর তীরবর্তী রাষ্ট্রগুলো নিয়ে গঠিত ইকোনমিক অ্যান্ড সোশ্যাল কাউন্সিল ফর এশিয়া অ্যান্ড প্যাসিফিক (এসক্যাপ) এর সদস্য প্যানেল সকলের সম্মতির ভিত্তিতে নতুন ঘূর্ণিঝড়ের নাম বছরের শুরুতেই নির্ধারণ করে থাকে। সে মতে ঘূর্ণিঝড় নিসর্গের  নামকরণ প্রস্তাব করে বাংলাদেশ।

## আবহাওয়ার ইতিহাস
২০২০ সালের ৩১ মে, দক্ষিণ পূর্ব আরব সাগরের উপর নিম্নচাপের ক্ষেত্রটি বিকাশ লাভ করে এবং ৩১ মে সন্ধ্যা অবধি একই অঞ্চল জুড়ে একটি নিম্নচাপযুক্ত অঞ্চল হিসাবে বিরাজ করে।  এটি ১ জুন ভোরে পূর্ব-মধ্য এবং দক্ষিণ-পূর্ব আরব সাগরের উপর নিম্নপচাপটি শক্তিশালী হয়ে ওঠে। তখন এটি গোয়ার প্রায় ৩৪০ কিলোমিটার দক্ষিণ-পশ্চিমে, মুম্বাইয়ের ৬৩০ কিলোমিটার দক্ষিণ-পশ্চিমে এবং গুজরাতের ৮৫০ কিলোমিটার দক্ষিণ-দক্ষিণ পশ্চিমে ছিল।
alt=Infrared satellite animation of Nisarga intensifying.|ডান|থাম্ব| নিসর্গের স্যাটেলাইট অ্যানিমেশন ২ জুন তীব্রতর হচ্ছে।
২ জুন, দুপুরের দিকে, বিস্তীর্ণ গভীর নিম্নচাপ ঘূর্ণিঝড় তীব্রতায় তীব্র হয়ে ওঠে যার ফলে ঘূর্ণিঝড়ের নামকরণের নীতি অনুযায়ী ঝড়টিকে নিসর্গ নাম দেওয়া হয়। 

## প্রস্তুতি
### ভারত
২০২০ সালের ১ জুন পর্যন্ত গুজরাত ও মহারাষ্ট্র রাজ্য প্রাক-ঘূর্ণিঝড় সতর্কতায় ছিল। ১ জুন ভারতের কেন্দ্রীয় স্বরাষ্ট্রমন্ত্রী অমিত শাহ জাতীয় দুর্যোগ ব্যবস্থাপনা কর্তৃপক্ষ, জাতীয় দুর্যোগ প্রতিক্রিয়া বাহিনী (এনডিআরএফ), ভারত আবহাওয়া অধিদফতর এবং ভারতীয় উপকূলরক্ষী কর্মকর্তাদের সাথে প্রাথমিক পর্যালোচনা সভা করে।  একই দিন, এনডিআরএফের ৩৩ টি দলকে উভয় রাজ্যের উপকূলীয় অঞ্চলে মোতায়েন করা হয়।  মহারাষ্ট্রের জেলেদের সমুদ্র থেকে ফিরে আসতে সতর্ক করা হয়।  
ভারতের প্রধানমন্ত্রী নরেন্দ্র মোদী ২০২০ সালের ২ জুন একটি টুইটারের মাধ্যমে জানান যে তিনি মহারাষ্ট্রের মুখ্যমন্ত্রী, গুজরাতের মুখ্যমন্ত্রী এবং দাদ্রা ও নগর হাভেলি ও দমন ও দিউ প্রশাসকের সাথে কথা বলেছেন এবং ভারতের কেন্দ্রীয় সরকারের কাছ থেকে সমস্ত সম্ভাব্য সমর্থন ও সহায়তার আশ্বাস দেন। 

## প্রভাব ও ক্ষয়ক্ষতি
### ভারত
### বাংলাদেশ
নিসর্গের প্রভাবে বাংলাদেশে প্রচুর বৃষ্টিপাত হয়

## তথ্যসূত্র

## আরো দেখুন
* ঘূর্ণিঝড় আম্পান
* ঘূর্ণিঝড় বুলবুল
* ঘূর্ণিঝড় সিডর
* ঘূর্ণিঝড় আইলা

## বহিঃসংযোগ

* আইএমডি প্রেস বিজ্ঞপ্তি ২ জুন ২০২০
*ভারত আবহাওয়া অধিদফতর
*বাংলাদেশ আবহাওয়া বিভাগ

বিষয়শ্রেণী:২০২০-এ ভারতে বিপর্যয়
বিষয়শ্রেণী:২০২০ উত্তর ভারত মহাসাগরের ঘূর্ণিঝড় মৌসুম
বিষয়শ্রেণী:২০২০-এ ঘূর্ণিঝড়
অস্তিত্ব (২০০০-এর চলচ্চিত্র)

***অস্তিত্ব*** (meaning *existence, identity*) মহেশ মাঞ্জরেকর রচিত ও পরিচালিত ২০০০ সালের একটি দ্বিভাষিক চলচ্চিত্র যা একযোগে মারাঠি ও হিন্দি ভাষায় তৈরি করা হয়। চলচ্চিত্রটিতে অদিতি পণ্ডিত একজন বিবাহিত সুখী মহিলা তার স্বামী শ্রীকান্ত তার কাছে সন্দেহজনক হয়ে উঠে যখন তিনি অপ্রত্যাশিতভাবে তার প্রাক্তন সঙ্গীত শিক্ষক মালহর কোমতের কাছে শিক্ষা নেন। সঙ্গীত ক্লাস শেষ হওয়ার অনেক বছর পরে, শ্রীকান্ত পণ্ডিত কেন কোমতের থেকে উত্তরাধিকার পেয়েছেন তা বের করার চেষ্টা করেন এবং পরবর্তীতে এটি আবিষ্কার করেন।

অস্তিত্ব ২০০০ সালে ম্যারাঠি সেরা পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার লাভ করে। 

## কাহিনী
গল্পটা ছিল একজন গৃহবধূ অদিতি ও তার যৌনতাকে ঘিরে। অদিতির স্বামী সারাদিন কাজের সূত্রে বাইরে থাকতেন। বাড়ি ফিরে স্ত্রীয়ের সঙ্গে যৌন মিলনে ছিল তাঁর তীব্র অনীহা। সেখান থেকেই অদিতি পরবর্তীতে তার গানের শিক্ষকের সঙ্গে যৌন সম্পর্কে জড়িয়ে পড়ে। কিন্তু শুধুই যৌনতা। কোনও রকম সম্পর্কে যেতে সে নারাজ। কিন্তু শেষ পর্যন্ত সে স্বামী ছেলেকে ছেড়ে চলে যেতে বাধ্য হয়। যখন তারা অদিতির চরিত্র নিয়ে প্রশ্ন তোলে। সংসারের প্রতি তার ভালোবাসার কোনও মর্যাদা দেয় না।
## অভিনয়ে
* অদিতি- তাবু

## তথ্যসূত্র

বিষয়শ্রেণী:ভারতে নারী সম্পর্কে চলচ্চিত্র
বিষয়শ্রেণী:২০০০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় নারীবাদী চলচ্চিত্র
বিষয়শ্রেণী:ভারতে ব্যভিচার সম্পর্কে চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:হিন্দি ভাষার নাট্য চলচ্চিত্র
বিষয়শ্রেণী:২০০০-এর দশকের নারীবাদী চলচ্চিত্র
বিষয়শ্রেণী:২০০০-এর ভারতীয় চলচ্চিত্র
কিজেলগুর

**ডায়টোমেসাচ** (, **DE**), **ডিয়েটোমাইট** অথবা **কিজেলগুর**/**কাইসেলগুর** একটি প্রাকৃতিকভাবে তৈরি হয়, নরম, সিলিকনগঠিত পললভূমি শিলা যা সহজে সাদা বা হালকা ধূসর টুকরা টুকরা খন্ড অথবা গুঁড়া হিসেবে পাওয়া যায়। এটির একটি কণা ৩ মাইক্রোমিটার থেকে ১ মিমি থেকে কম আকারের পর্যন্ত হয়, কিন্তু সাধারণত ১০ থেকে ২০০ মাইক্রোমিটার পর্যন্ত হয়।

## তথ্যসূত্র

বিষয়শ্রেণী:ডিনামাইট
বিষয়শ্রেণী:সাঁতারের জলাশয়
বিষয়শ্রেণী:পানি শোধন
বিষয়শ্রেণী:মৃত্তিকা
বিষয়শ্রেণী:পশুখাদ্য
বিষয়শ্রেণী:টেকসই কৃষি
শম্ভল

থাম্ব|শম্ভল রাজ্য
এই সংস্কৃত নামটি উত্তর হিন্দু পুরাণের মধ্যে উল্লিখিত একটি গ্রামের নাম থেকে নেওয়া হয়েছে, সম্ভবত এর মাধ্যমে উত্তর প্রদেশের শম্ভল গ্রামের কথা উল্লেখ করা হয়েছে। স্থানটির পৌরাণিক প্রাসঙ্গিকতা  *[[বিষ্ণু পুরাণ|বিষ্ণু পুরাণের]]* ভবিষ্যদ্বাণী (৪.২৪) দ্বারা উদ্ভূত যা অনুসারে শম্ভল কল্কির জন্মস্থান হবে, বিষ্ণুর চূড়ান্ত অবতার, যিনি একটি নতুন যুগের সূচনা করবেন (সত্যযুগ), পাশাপাশি এটি হবে অন্তিম বুদ্ধ মৈত্রেয়র শাসনাধীন অঞ্চল।

তিব্বতি বৌদ্ধ রীতিতে, **শম্ভল** ( **, *শম্বল* বা *শম্বল্ল*; ; ) হল একটি পৌরাণিক রাজ্য। *[[কালচক্র|কালচক্র তন্ত্রে]]* শম্ভলের উল্লেখ রয়েছে। 

বন শাস্ত্রগুলি তাগজিগ ওলমো লুং রিং নামে এর অতি সমতূল্য একটি ভূমির কথা বলে।

## আরও দেখুন
* শম্ভালের শাসকগণ
*কল্কি
## তথ্যসূত্র

## বহিঃসংযোগ
* 

বিষয়শ্রেণী:বৌদ্ধ পুরাণে বর্ণিত স্থান
বিষয়শ্রেণী:পৌরাণিক রাজ্য, সাম্রাজ্য এবং দেশসমূহ
বিষয়শ্রেণী:বৌদ্ধধর্ম
বিষয়শ্রেণী:দিব্যজ্ঞান
বিষয়শ্রেণী:শম্ভল দৃষ্টি
বিষয়শ্রেণী:পৌরাণিক স্থান
বিষয়শ্রেণী:পবিত্র ভূমি
বিষয়শ্রেণী:তিব্বতী বৌদ্ধধর্ম
লুনবান মসজিদ

**লুনবান মসজিদ** (ফার্সি: لنبان)এসফাহানের অন্যতম প্রাচীনতম অঞ্চল লুনবানে অবস্থিত। লুনবান এলাকাটি এ মসজিদটির জন্য বিখ্যাত। মসজিদটির বর্তমান কাঠামোটি সমসাময়িক যুগে পুনর্নির্মাণ করা হয়েছে। , তবে সাফাভি যুগের প্রলেপের কিছু কাজ এবং চিত্রগুলি এখনো রয়ে গেছে । মসজিদের পোর্টালে কিছু শিলালিপি হলো মোহাম্মদ রেজা ইমামির শিল্পকর্ম। এছাড়াও এখানে একটি কাঠের মিনবার রয়েছে,  যা সাফাভিড রাজবংশের সময়কালের সবচেয়ে উৎকৃষ্ট শিল্পকর্ম।

সাফাভিদ যুগের গুরুত্বপূর্ণ ক্যালিগ্রাফার অ্যাওরোরাব ইসফাহানীকে এই মসজিদ প্রাঙ্গণে সমাধিস্থ করা হয়েছে।

## আরও দেখুন
* ইরানের মসজিদের তালিকা
* মসজিদ
* সালাত

## তথ্যসূত্র

বিষয়শ্রেণী:ইস্পাহানের মসজিদ
বিষয়শ্রেণী:ইরানের মসজিদ
বিষয়শ্রেণী:ইরানের স্থাপনা
১৮৮২-এর বোম্বে ঘূর্ণিঝড় (গুজব)

**১৮৮২ সালের তথাকথিত বোম্বে ঘূর্ণিঝড়** বা **গ্রেট বম্বে সাইক্লোন**  হল একটি  গুজব (অথবা অন্যথায় কল্পিত) ঐতিহাসিক ঘটনা। ধারণা করা হয়, ঘূর্ণিঝড়টি বোম্বেতে ৬ জুন ১৮৮২ সালে আঘাত হানে। যদিও ঘূর্ণিঝড় হবার খবরটি তখন ব্যাপকভাবে প্রকাশিত হয়, এমনকি বৈজ্ঞানিক সাহিত্যেও, তবে ঐতিহাসিক গবেষণায় দেখা যায় যে এটি বাস্তবে ঘটেনি। ভারতের আবহাওয়া অফিসের রেকর্ডে ঝড়টি সম্পর্কে কোন তথ্য নেই।

## অনুমিত ঘটনাটির বর্ণনার উদাহরণ
গবেষকরা এখনও অবধি দাবীকৃত এই ঘূর্ণিঝড়টির প্রথম উল্লেখ পেয়েছেন ১৯৪৭ সালের ১৭ সেপ্টেম্বর মার্কিন *দ্য নশুয়া টেলিগ্রাফ* নামক সংবাদপত্র কর্তৃক প্রকাশিত "হারিকেন সেকেন্ড অনলি টু টর্ণেডো ইন উইন্ড ভায়োলেন্স* শিরোনামের একটি নিবন্ধে। ১৯৬৪ সালে দ্যা ইভনিং ইন্ডিপেন্ডেটে ভূমিকম্প, জলোচ্ছাস ঐতিহাসিক বিপর্যয় সৃষ্টি করে বলে উল্লেখ করা হয়। 

ঘূর্ণিঝড়টি সম্পর্কে ১৯৭৬ সাল থেকে একাডেমিক সাহিত্যে উল্লেখ করা হয়েছে। *এনসাইক্লোপিডিয়া অভ হারিকেনেস, টাইফুনস এবং সাইক্লোনস-এর''  ২০০৮ সংস্করণে বলা হয়েছে:

২০১৪ সালের একটি একাডেমিক নিবন্ধে দাবি করা হয়েছে যে: 'আরব সাগরের সবচেয়ে মারাত্মক ঝড়ের উত্থান ছিল মহা বোম্বে ঘূর্ণিঝড়, ১৮৮২ সালে সংঘটিত হয় যার ফলে ১০০,০০০ লোক । এটি বিশ্বের পরিচিত ইতিহাসের দশটি মারাত্মক গ্রীষ্মমণ্ডলীয় ঘূর্ণিঝড়ের মধ্যে একটি। ২০১৭ সালে প্রকাশিত আরেকটি বর্ণনায় বলা হয়েছে:

এটা ছাড়াও অন্যান্য একাডেমিক সাহিত্যে ঝড়টির বর্ণনা পাওয়া যায়: আরও কয়েকটি উদাহরণ এখানে উল্লেখ করা হয়েছে। ডিসেম্বর ২০১৫, একটি গবেষণায় উল্লেখ করা হয় যে এটি উইকিপিডিয়াতে সত্য হিসাবে রিপোর্ট করা হয়েছিল। (২০১২ সালের একটি গবেষণায়ও একই দাবি করা হয়েছিল, তবে এই দাবিটি অসত্য ছিল)। 

## প্রতারণার প্রকাশ
খবরের কাগজ, আবহাওয়া সংক্রান্ত রেকর্ড এবং আবহাওয়ার প্রতিবেদনগুলি গবেষণা করলে ঘটনাটির সমসাময়িক কোন নথি পাওয়া যায় না।  যদি বর্নিত তথ্যের মাত্রার মতো কোন ঝড় হত, তবে এটি বোম্বে বা মুম্বাই নগরীর জনসংখ্যার প্রায় অষ্টম লোককে হত্যা করতে পারত, এবং এটি ব্যাপকভাবে প্রকাশিত হত। ১৮৮২ সালের ৪ জুন ভারী বৃষ্টি এবং তীব্র বাতাসের সাথে ঝড় ছিল বলে মনে করা হয় তবে এটি ৬ জুনের কল্পিত ঘূর্ণিঝড়ের বর্ণনার জবাব দেয় না। বোম্বাইয়ের উনিশ শতকের বৃহত্তম ঘূর্ণিঝড় ঘটনাটি প্রকৃতপক্ষে ১৮৫৪ সালে 'আধা-মিলিয়ন পাউন্ডের স্টার্লিংয়ের সম্পত্তি "চার ঘণ্টার মধ্যে ধ্বংস হয়ে যায় এবং এক হাজার মানুষ মারা গিয়েছিল বলে মনে হয়। 

## তথ্যসূত্র

বিষয়শ্রেণী:ক্রান্তীয় ঘূর্ণিঝড়
বিষয়শ্রেণী:১৮৮২-এর প্রাকৃতিক বিপর্যয়
বিষয়শ্রেণী:ভারতে গুজব
বিষয়শ্রেণী:২০শ শতাব্দীর গুজব
বিষয়শ্রেণী:বিজ্ঞানে গুজব
বিষয়শ্রেণী:ভারতে ক্রান্তীয় ঘূর্ণিঝড়
বিষয়শ্রেণী:মুম্বইয়ের ইতিহাস
হাফশুয়ে মসজিদ

**হাফশুয়ে মসজিদ** (ফার্সি: مسجد جامع هفت شویه) ইরানের ইসফাহান প্রদেশের একটি ঐতিহাসিক মসজিদ। এটি সেলজুক যুগের। মসজিদের মূল অংশ ও গম্বুজটি ধ্বংস হয়ে গেছে এবং এর প্রাচীর ক্ষতিগ্রস্ত হয়েছে। কাঠামোটি মূলত অ্যাডোবগুলি দিয়ে নির্মিত হয়েছে, তবে এর সামনের দিকটি ইট দিয়ে কাজ করা হয়েছে।

## আরও দেখুন
* ইরানের মসজিদের তালিকা
* মসজিদ
* সালাত

## তথ্যসূত্র

বিষয়শ্রেণী:ইরানের মসজিদ
বিষয়শ্রেণী:ইস্পাহানের মসজিদ
বিষয়শ্রেণী:ইরানের স্থাপনা
মেসরি মসজিদ

**মেসরি মসজিদ** ইরানের ইসফাহানের একটি ঐতিহাসিক মসজিদ। সাফাভিদ যুগে মসজিদটি ১৬৫০ সালে নির্মিত হয়েছিল। এর মিহরাবে নাস্তালিক লিপিতে বিখ্যাত ক্যালিগ্রাফার মোহাম্মদ রেজা ইমামির লেখা একটি শিলালিপি রয়েছে।

## আরও দেখুন
* ইরানের মসজিদের তালিকা
* মসজিদ
* নামাজ

## তথ্যসূত্র

বিষয়শ্রেণী:ইরানের মসজিদ
বিষয়শ্রেণী:ইস্পাহানের মসজিদ
বিষয়শ্রেণী:১৭শ শতাব্দীর মসজিদ
পাইওনিয়ার (সংবাদপত্র)

***2328***

## অস্ট্রেলিয়া

* দ্য ফেডারেল ক্যাপিটাল পাইওনিয়ার, ১৯২৪-১৯২৭ সালে অস্ট্রেলিয়ার ক্যানবেরায় প্রকাশিত সংবাদপত্র 
* দ্য পাইওনিয়ার (দক্ষিণ অস্ট্রেলিয়া), দক্ষিণ অস্ট্রেলিয়ার ইয়র্কটাউনে ১৯০৩-১৯৬০ সালে প্রকাশিত সংবাদপত্র

## ভারত

* ''দ্য পাইওনিয়ার'' (ভারত), ১৮৬৫ সাল থেকে প্রকাশিত একটি ইংরেজি ভাষার সংবাদপত্র

## যুক্তরাজ্য

* *[[মার্থিয়ার পাইওনিয়ার|মের্থির পাইওনিয়ার]]*, ১৯১১-১৯২২ পর্যন্ত ওয়েলসে প্রকাশিত সাপ্তাহিক সমাজতান্ত্রিক সংবাদপত্র 
* *[[নর্থ ওয়েলস পাইওনিয়ার]]*, কলভিন বে এবং ল্যান্ডুনো শহর এবং ওয়েলসের আশেপাশের অঞ্চলগুলির জন্য একটি আঞ্চলিক সাপ্তাহিক বিনামূল্যের প্রকাশনা

## যুক্তরাষ্ট্র

* *[[অ্যানিমাস ফোরস পাইওনিয়ার|অ্যানিমাস ফোর্কস পাইওনিয়ার]]*, কলোরাডোর অ্যানিমাস ফোর্কসে ১৮৮২-১৮৮৬ সাল পর্যন্ত প্রকাশিত সংবাদপত্র 
* *[[ব্ল্যাক হিলস পাইওনিয়ার]]*, দক্ষিণ ডাকোটার স্পারফিশ প্রকাশিত সংবাদপত্র 
* *[[মাদ্রাজ পাইওনিয়ার|দ্য মাদ্রাস পাইওনিয়ার]]*, ১৯০৪ সাল থেকে অরেগনের মাদ্রাসে প্রকাশিত একটি সাপ্তাহিক পত্রিকা 
* *[[মোল্লা পাইওনিয়ার|মোলাল্লা পাইওনিয়ার]]* স্থানীয় সাপ্তাহিক পত্রিকা, যা অরেগনের মোলাল্লায় ১৯১৩ সাল থেকে প্রকাশ শুরু হয়েছিল 
* *[[পাইন সিটি পাইওনিয়ার]]*, মিনেসোটার পাইন কাউন্টিতে প্রকাশিত সাপ্তাহিক পত্রিকা 
* *দ্য পাইওনিয়ার*, জেমস রাসেল লোয়েলের সহযোগিতায় উনিশ শতকে প্রতিষ্ঠিত একটি স্বল্পমেয়াদী জার্নাল ম্যাসাচুসেটস এর কেমব্রিজে প্রকাশিত। 
* *পাইওনিয়ার*, মিশিগানের বিগ র‌্যাপিডসের দৈনিক পত্রিকা 
* *[[সেন্ট পল পাইওনিয়ার প্রেস]]*, মিনেসোটার সেন্ট পল থেকে প্রকাশিত

## আরো দেখুন

* *[[Raivaaja|রায়ভাজা]]* (), ফিনিশ-আমেরিকান সংবাদপত্র ম্যাসাচুসেটসের ফিচবার্গে ১৯০৫-২০০৯ পর্যন্ত প্রকাশিত 
* *[[জার্নাল পাইওনিয়ার]]*, কানাডার প্রিন্স এডওয়ার্ড দ্বীপের সামারসাইডে প্রকাশিত দৈনিক পত্রিকা 
* *[[ক্র্যাভেন হেরাল্ড এবং পাইওনিয়ার]]*, ইংল্যান্ডের উত্তর ইয়র্কশায়ারের ক্র্যাভেন অঞ্চলের সাপ্তাহিক পত্রিকা 
* *[[শ্রম পাইওনিয়ার|দ্য লেবার পাইওনিয়ার]]*  ১৯০০-১৯০২ সালে ওয়েলসের কার্ডিফ থেকে প্রকাশিত একটি মাসিক সমাজতান্ত্রিক সাময়িকী  
* *[[ডেন ডান্সকে পাইওনিয়ার|ডেন ডানস্কি পাইওনিয়ার]]*, যুক্তরাষ্ট্রে প্রকাশিত ডেনিশ ভাষার প্রাচীনতম সংবাদপত্র
* পাইওনিয়ার (দ্ব্যর্থতা নিরসন)

## তথ্যসূত্র

বিষয়শ্রেণী:সংবাদপত্রগুলির সূচক নির্ধারণ করুন
গ্লাইসেরা শেখমুজিবি

***গ্লাইসেরা শেখমুজিবি*** (***Glycera sheikhmujibi***) একটি পলিকীট প্রজাতির প্রাণী। এনিলিডা পর্বের অন্তর্ভুক্ত নতুন প্রজাতির ক্ষুদ্র এই পলিকীট নলাকৃতি ও হালকা গোলাপি বর্ণের।

## আবিষ্কার
এর আবিষ্কারক হচ্ছেন নোয়াখালী বিজ্ঞান ও প্রযুক্তি বিশ্ববিদ্যালয়ের মৎস্য ও সমুদ্র বিজ্ঞান বিভাগের সহযোগী অধ্যাপক গবেষক ড. মো. বেলাল হোসেন। তার গবেষণার সঙ্গী হিসেবে ছিলেন অস্ট্রেলীয় মিউজিয়াম রিসার্চ ইনস্টিটিউটের পলিকীট বিজ্ঞানী ড. প্যাট হ্যাচিংস। বাংলাদেশের প্রথম রাষ্ট্রপতি ও ভারতীয় উপমহাদেশের একজন অন্যতম প্রভাবশালী রাজনৈতিক ব্যক্তিত্ব শেখ মুজিবুর রহমান এর স্মরণে এর নামকরণ করা হয়।

## বৈশিষ্ট্য
*গ্লাইসেরা শেখমুজিবি* দৈর্ঘ্যে ৪২ মি.মি.। এটি সর্বমোট ১৫৮টি ভাগে বিভক্ত এবং দেহের মধ্যভাগে ২.২ মি.মি. প্রস্থ। নলাকার, নমনীয় ও প্যাপিলা দ্বারা আবৃত ঘণ্টাকৃতির দীর্ঘায়িত চোষক মুখ এর অন্যতম শনাক্তকারী বৈশিষ্ট্য। এই প্রাণীর চোখ নেই। চোষকের প্রান্তিক অংশে চারটি কালো হুকের মতো চোয়াল রয়েছে। চোষকে তিন ধরনের প্যাপিলা থাকে। চোষকের দুই জোড়া চোয়াল শক্ত ত্রিকোণাকৃতির এই লেরনের সঙ্গে যুক্ত থাকে। এ ছাড়া, দেহের মাঝখানে সমান অঙ্গুালাকৃতির লোব আছে।

## তথ্যসূত্র

বিষয়শ্রেণী:অমেরুদণ্ডী প্রাণী
বিষয়শ্রেণী:অঙ্গুরীমাল
বিষয়শ্রেণী:শেখ মুজিবুর রহমানের স্মারক
বিষয়শ্রেণী:২০২০-এ বর্ণিত প্রাণী
বিষয়শ্রেণী:হাতিয়া উপজেলা
আরকা গদিনিয়া

**মোরস্কি জভিয়ঁজকোভি ক্লুব স্পোর্তোভি আরকা গদিনিয়া** (, ; এছাড়াও শুধুমাত্র **আরকা গদিনিয়া** নামে পরিচিত) হচ্ছে গদিনিয়া ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২৯ সালে প্রতিষ্ঠিত হয়েছে। আরকা গদিনিয়া তাদের সকল হোম ম্যাচ গদিনিয়ার স্তাদিওন গোসিরে খেলে থাকে; যার ধারণক্ষমতা হচ্ছে ১৫,১৩৯। বর্তমানে এই ক্লাবের ম্যানেজারের দায়িত্ব পালন করছেন ইরেনেউশ মামরোত এবং সভাপতির দায়িত্ব পালন করছেন রাদোমির সোবচাক। পোলীয় রক্ষণভাগের খেলোয়াড় আদাম মার্চিনিয়াক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, আরকা গদিনিয়া এপর্যন্ত ৫টি শিরোপা জয়লাভ করেছে; যার মধ্যে ২টি পোলীয় কাপ, ২টি পোলীয় সুপার কাপ এবং ১টি আই লিগা শিরোপা রয়েছে।

## অর্জন
* **[[পোলীয় কাপ]]:**
** **চ্যাম্পিয়ন** (২): ১৯৭৯, ২০১৬–১৭
** **রানার-আপ** (১): ২০১৭–১৮
* **[[পোলীয় সুপার কাপ]]:**
** **চ্যাম্পিয়ন** (২): ২০১৭, ২০১৮
* **[[আই লিগা]]:**
** **চ্যাম্পিয়ন** (১): ২০১৫–১৬

## তথ্যসূত্র

## বহিঃসংযোগ

*  


বিষয়শ্রেণী:একস্ত্রাকলাসার ক্লাব
বিষয়শ্রেণী:পোল্যান্ডের ফুটবল ক্লাব
বিষয়শ্রেণী:১৯২৯-এ পোল্যান্ডে প্রতিষ্ঠিত
বিষয়শ্রেণী:১৯২৯-এ প্রতিষ্ঠিত ফুটবল ক্লাব
শিয়েনশিয়েন মসজিদ

**শিয়েনশিয়েন মসজিদ** () চীনের কুয়াংতুং প্রদেশের কুয়াংচৌয়ের ইউয়েশিউ শহরে অবস্থিত একটি মসজিদ। মসজিদটি কুয়াংতুং প্রদেশের বৃহত্তম মসজিদ। 

## ইতিহাস
৬২৯ সালে তাং রাজবংশের শাসনকালে মসজিদটি নির্মাণ করা হয়েছে। মসজিদটিকে হুই-হুই কবরস্থানও বলা হয়। কারণ মসজিদ প্রাঙ্গণে ৪০ জন বিখ্যাত আরব মুসলিম ধর্মপ্রচারকদেরকে সমাধিস্থ করা হয়েছে।

## স্থাপত্য
মসজিদটি মিং রাজবংশের স্থাপত্য শৈলীতে নির্মাণ করা হয়েছে। মসজিদটি ১,৮৬০ বর্গমিটার এলাকা জুড়ে অবস্থিত তার মধ্যে ১,০৭৭ বর্গমিটার জায়গায় ভবন নির্মাণ করা হয়েছে। মসজিদে নামাজঘর,বিশ্রামখানা সহ অন্যান্য সুবিধা রয়েছে। নামাজঘরটি  দ্বিতল বিশিষ্ট ভবন ও এতে ৩,০০০ জন মুসল্লি একসাথে নামাজ পড়তে পারে।

মসজিদের অভ্যন্তরভাগ বাগানের শৈলী নির্মাণ করা হয়েছে। মসজিদের ভিতরে অনেকগুলি গাছ এবং ফুল রয়েছে।

মসজিদটি কুয়াংচৌ রেলস্টেশনের পূর্ব দিকে হেঁটে যাওয়া যাবে এমন দূরত্বে অবস্থিত।

## চিত্রশালা

চিত্র:The Mosque in Guangzhou 01.JPG
চিত্র:The Mosque in Guangzhou 03.JPG
চিত্র:The Mosque in Guangzhou 02.JPG
চিত্র:The Mosque in Guangzhou 05.JPG
চিত্র:The Mosque in Guangzhou 11.JPG
চিত্র:The Mosque in Guangzhou 20.JPG
চিত্র:The Mosque in Guangzhou 22.JPG
চিত্র:The_Mosque_in_Guangzhou_10.JPG


## আরও দেখুন
* চীনে ইসলাম 
* চীনের মসজিদের তালিকা

## তথ্যসূত্র

বিষয়শ্রেণী:৭ম শতাব্দীর মসজিদ
বিষয়শ্রেণী:চীনের মসজিদ
বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:৬২৯-এ সম্পন্ন মসজিদ
বিষয়শ্রেণী:৭ম শতাব্দীতে চীনে প্রতিষ্ঠিত
পুখুয়েই মসজিদ

**পুখুয়েই মসজিদ** () চীনের হেইলুংচিয়াং প্রদেশের  কিকিহারে অবস্থিত একটি মসজিদ। মসজিদটি পুখুয়েই সড়কের পাশে মসজিদ সড়কে() অবস্থিত। মসজিদটি চিং রাজবংশের শাসনকালে নির্মাণ করা হয়েছে। ২০০৬ সালে মসজিদটিকে জাতীয় ঐতিহাসিক এবং সাংস্কৃতিক মূল্যবোধের জন্য সংরক্ষিত স্থানের মর্যাদা দেওয়া হয়।  মসজিদটি প্রদেশের বৃহত্তম ও প্রাচীনতম মসজিদ।

## ইতিহাস
কিকিহারে একটি কথা প্রচলিত আছে যেঃ "মসজিদটি পুখুয়েই শহর প্রতিষ্ঠারও অনেক আগে থেকেই ছিল"।  ১৯৫৮ সালে দুটি মসজিদকে একত্রে পুনর্গঠন করে "কিকিহর মসজিদ" নামকরণ করা হয়। ১৯৮০ সালে মসজিদটি শহর পর্যায়ের সংরক্ষিত সাংস্কৃতিক প্রতীক হিসাবে এবং ১৯৮১ সালে প্রাদেশিক পর্যায়ের সংরক্ষিত সাংস্কৃতিক প্রতীক হিসেবে তালিকাভুক্ত করা হয় এবং  মসজিদের নাম পরিবর্তন করে "পুখুয়েই মসজিদ" করা হয়। সে বছরে একটি প্রতিবেদনে দেখা গেছে পূর্বের মসজিদের অবস্থায় তুলনামূলকভাবে ভাল থাকলেও পশ্চিম মসজিদের কাঠামো মারাত্মক ক্ষতিগ্রস্ত।  ১৯৮৯-১৯৯০ সালে পুনর্নির্মাণের প্রচেষ্টা করা হয়। ২০০৬ সালের ২৫ জুন গণপ্রজাতন্ত্রী চীনের রাজ্য সরকার মসজিদটিকে জাতীয় সংরক্ষিত স্থানের ষষ্ঠ পর্যায়ের তালিকায় অন্তর্ভুক্ত করে। 

## ভবন
"পুখুয়েই" নামটি একটি দাউর ভাষা থেকে চীনা ভাষায় এসেছে, যার অর্থ "মঙ্গলজনক"। পুখুয়েই মসজিদটি মূলত দুটি পৃথক মসজিদ নিয়ে গঠিত।

### পূর্ব মসজিদ
পূর্ব মসজিদটি একটি তিন তলা ভবন বিশিষ্ট।  এলাকা জুড়ে অবস্থিত। কিকিহার শহর প্রতিষ্ঠার সাত বছর পূর্বে কঙ্গসি সম্রাটের রাজত্বের সময়কালে ১৬৮৪ সালে নির্মাণ করা হয়।     
### পশ্চিম মসজিদ
পশ্চিম মসজিদটি একটি দুই তলা ভবন বিশিষ্ট।  এলাকা জুড়ে অবস্থিত। গানসু থেকে আসা জহরিয়া মেনহুয়ান অনুসারীদের দ্বারা জিয়ানফেং সম্রাটের রাজত্বের সময়কালে  ১৮৫২ সালে নির্মাণ করা হয়েছে।

মসজিদ প্রাঙ্গণটি প্রায় ৬,৪০০ বর্গ মিটার (৬৯,০০০ বর্গফুট) এলাকা জুড়ে অবস্থিত। তারমধ্যে প্রায় ২,০০০ বর্গ মিটার (২২,০০০ বর্গফুট) এলাকা নিয়ে মসজিদ ভবন নির্মাণ করা হয়েছে। দুটি নামাজঘরে মোটামুটি ৪৫০ জন মুসল্লি নামাজ পড়তে পারে। 
## চিত্রশালা

চিত্র:维修中的东寺大殿2017，卜奎清真寺.jpg
চিত্র:卜奎西寺对厅 维修中2017.jpg
চিত্র:卜奎清真寺窑殿.jpg


## আরও দেখুন
* চীনে ইসলাম 
* চীনের মসজিদের তালিকা 
* বিখ্যাত মসজিদের তালিকা 
* ইসলামের ইতিহাসের সময়রেখা 
* ইসলামী স্থাপত্য 
* ইসলামী শিল্প 
* মসজিদের তালিকা

## পাদটীকা

## তথ্যসূত্র

## বহিঃসংযোগ

* পুখুয়েই মসজিদের ছবি  (ফরাসি ভাষায়)

বিষয়শ্রেণী:চীনের মসজিদ
বিষয়শ্রেণী:প্রথাগত চীনা ভাষার লেখা থাকা নিবন্ধ
বিষয়শ্রেণী:সরলীকৃত চীনা ভাষার লেখা থাকা নিবন্ধ
বিষয়শ্রেণী:চীনা ভাষার লেখা থাকা নিবন্ধ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:১৭শ শতাব্দীর মসজিদ
দ্য ট্রিবিউন (চণ্ডীগড়)

***দ্য ট্রিবিউন***  একটি ভারতীয় ইংরেজি ভাষার দৈনিক পত্রিকা যা অমৃতসর, বাথিন্দা, চণ্ডীগড়, নয়াদিল্লি, জলন্ধর এবং লুধিয়ানা থেকে প্রকাশিত হয়। এটি ১৮৮১ সালের ২ ফেব্রুয়ারি লাহোরে (বর্তমানে পাকিস্তানে) জনহিতৈষী সরদার দয়াল সিং মজিথিয়া কর্তৃক প্রতিষ্ঠিত এবং পাঁচ সদস্যবিশিষ্ট ট্রাস্টি দ্বারা পরিচালিত হয়।  এটি বিশ্বব্যাপী প্রচারিত একটি প্রধান ভারতীয় সংবাদপত্র।  ভারতে, এটি পাঞ্জাব, হরিয়ানা, হিমাচল প্রদেশ এবং চণ্ডীগড়ের কেন্দ্রশাসিত অঞ্চলের অন্যতম প্রধান ইংরেজি দৈনিক।  দ্য *ট্রিবিউনের* বর্তমান সম্পাদক হলেন রাজেশ রামচন্দ্রন। তিনি ১৪ মে ২০১৮এ নিয়োগ পেয়েছিলেন। এর আগে তিনি *আউটলুক* ম্যাগাজিনের সম্পাদক ছিলেন। রামচন্দ্রন হরিশ খারের উত্তরসূরি হয়েছিলেন, যিনি ১ জুন ২০১৫-তে ট্রিবিউন গ্রুপের পত্রিকার সম্পাদকীয়-প্রধান নিযুক্ত হয়েছিলেন  এবং ১৫ ই মার্চ ২০১৫ অবধি দায়িত্ব পালন করেছেন। 

*ট্রিবিউনের* দুটি সহ প্রকাশনা রয়েছে: *[[দৈনিক ট্রিবিউন]]* (হিন্দিতে) এবং *[[পাঞ্জাবি ট্রিবিউন]]* (পাঞ্জাবিতে)। আর কে সিংহ *দৈনিক ট্রিবিউনের* সম্পাদক এবং সাহিত্য অকাদেমি পুরস্কার বিজয়ী এবং বিশিষ্ট পাঞ্জাবি নাট্যকার স্বরাজ বীর সিং *পাঞ্জাবি ট্রিবিউনের* সম্পাদক। দ্য *ট্রিবিউনের* অনলাইন সংস্করণ ১৯৯৮ সালের জুলাইয়ে চালু হয়েছিল এবং *পাঞ্জাবি ট্রিবিউন* এবং *দৈনিক ট্রিবিউনের* অনলাইন সংস্করণ ১৬ আগস্ট ২০১০ এ চালু হয়েছিল। 

তিনটি সংবাদপত্রই ট্রিবিউন ট্রাস্ট প্রকাশ করেছে। নারিন্দার নাথ ভোহরা হলেন ট্রিবিউন ট্রাস্টের সভাপতি, এতে এসএস সোধি, এসএস মেহতা, নরেশ মোহন এবং গুরুবচন জগৎ ট্রাস্টি হিসাবে রয়েছেন।

*ট্রাইব্যুনের* কালি নাথ রায়, প্রেম ভাটিয়া, হরি জয় সিং, এইচকে দুয়া এবং রাজ চেঙ্গাপ্পা এর আগে সম্পাদক প্রধান হিসাবে ছিলেন।

বেশিরভাগ ভারতীয় সংবাদপত্রের মতো, *দ্য ট্রিবিউন*  বিজ্ঞাপন সাবস্ক্রিপশনের মাধ্যমে বেশিরভাগ রাজস্ব সংগ্রহ করে। 

## তথ্যসূত্র

## বহিঃসংযোগ

*  
* ফেসবুক - দ্য ট্রিবিউন 
* টুইটার - দ্য ট্রিবিউন 
* ইনস্টাগ্রাম - দ্য ট্রিবিউন 
* ইউটিউব চ্যানেল - দ্য ট্রিবিউন

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:১৮৮১-এ ভারতে প্রতিষ্ঠিত
গুর্নিক জাবজে

**ক্লুব স্পোর্তোভি গুর্নিক জাবজে** (, ; এছাড়াও **গুর্নিক জাবজে** নামে পরিচিত) হচ্ছে জাবজে ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৮ সালের ১৪ই ডিসেম্বর তারিখে প্রতিষ্ঠিত হয়েছে। গুর্নিক জাবজে তাদের সকল হোম ম্যাচ জাবজের আর্নেস্টা পোয়ল স্টেডিয়ামে খেলে থাকে; যার ধারণক্ষমতা হচ্ছে ২৪,৪১৩। বর্তমানে এই ক্লাবের ম্যানেজারের দায়িত্ব পালন করছেন মারৎসিন ব্রশ এবং সভাপতির দায়িত্ব পালন করছেন বার্তোশ সার্নোভস্কি। পোলীয় মধ্যমাঠের খেলোয়াড় শিমন মাতুশেক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, গুর্নিক জাবজে এপর্যন্ত ২১টি শিরোপা জয়লাভ করেছে; যার মধ্যে ১৪টি একস্ত্রাকলাসা, ৬টি পোলীয় কাপ এবং ১টি পোলীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, গুর্নিক জাবজের সবচেয়ে বড় সাফল্য হচ্ছে ১৯৬৯–৭০ ইউরোপীয় কাপ উইনার্স কাপের ফাইনালে পৌঁছানো; যেখানে তারা ইংরেজ ক্লাব ম্যানচেস্টার সিটির ১–২ গোলে পরাজিত হয়েছিল।

## অর্জন
### ঘরোয়া
*একস্ত্রাকলাসা
****চ্যাম্পিয়ন (১৪)**: ১৯৫৭, ১৯৫৯, ১৯৬১, ১৯৬২–৬৩, ১৯৬৩–৬৪, ১৯৬৪–৬৫, ১৯৬৫–৬৬, ১৯৬৬–৬৭, ১৯৭০–৭১, ১৯৭১–৭২, ১৯৮৪–৮৫, ১৯৮৫–৮৬, ১৯৮৬–৮৭, ১৯৮৭–৮৮
**রানার-আপ (৪): ১৯৬২, ১৯৬৮–৬৯, ১৯৭৩–৭৪, ১৯৯০–৯১
*পোলীয় কাপ
****চ্যাম্পিয়ন (৬)**: ১৯৬৪–৬৫, ১৯৬৭–৬৮, ১৯৬৮–৬৯, ১৯৬৯–৭০, ১৯৭০–৭১, ১৯৭১–৭২
**রানার-আপ (৭): ১৯৫৫–৫৬, ১৯৫৬–৫৭, ১৯৬১–৬২, ১৯৬৫–৬৬, ১৯৮৫–৮৬, ১৯৯১–৯২, ২০০০–০১
*পোলীয় সুপার কাপ:
****চ্যাম্পিয়ন (১)**: ১৯৮৮

### ইউরোপ
* ইউরোপীয় কাপ:
**কোয়ার্টার-ফাইনাল (১): ১৯৬৭–৬৮
* উয়েফা কাপ উইনার্স কাপ:
**রানার-আপ (১): ১৯৬৯–৭০

## তথ্যসূত্র

## বহিঃসংযোগ

*  

বিষয়শ্রেণী:গুর্নিক জাবজে
বিষয়শ্রেণী:একস্ত্রাকলাসার ক্লাব
বিষয়শ্রেণী:পোল্যান্ডের ফুটবল ক্লাব
বিষয়শ্রেণী:১৯৪৮-এ পোল্যান্ডে প্রতিষ্ঠিত
বিষয়শ্রেণী:১৯৪৮-এ প্রতিষ্ঠিত ফুটবল ক্লাব
দ্য ফাইন্যান্সিয়াল এক্সপ্রেস (ভারত)

***দ্য ফাইন্যান্সিয়াল এক্সপ্রেস*** একটি ভারতীয় ইংরেজি ভাষার ব্যবসায়িক পত্রিকা যা ইন্ডিয়ান এক্সপ্রেস গ্রুপের মালিকানাধীন। এটি ইন্ডিয়ান এক্সপ্রেস গ্রুপ ১৯৬১ সাল থেকে প্রকাশ করেছে। *ফাইনান্সিয়াল এক্সপ্রেস* ভারতীয় এবং আন্তর্জাতিক ব্যবসা এবং আর্থিক সংবাদগুলিতে বিশেষীকরণ করে। এর সম্পাদক সুনীল জেইন। এটি ভারতের উত্তর প্রদেশ থেকে প্রকাশিত হয়।

## তথ্যসূত্র

## বহিঃসংযোগ
*     
* ''ফিনান্সিয়াল এক্সপ্রেস'' ই-পেপার  
* ''ফিনান্সিয়াল এক্সপ্রেস হিন্দি'' ওয়েবসাইট

বিষয়শ্রেণী:ভারতের ইংরেজি ভাষার সংবাদপত্র
বিষয়শ্রেণী:কলকাতার সংবাদপত্র
বিষয়শ্রেণী:ভারতের ব্যবসায়িক সংবাদপত্র
বিষয়শ্রেণী:নয়াদিল্লি ভিত্তিক কোম্পানি
বঙ্গীয় উপবদ্বীপ

**বঙ্গীয় উপবদ্বীপ**, **বেঙ্গল ফ্যান**, **গঙ্গা ফ্যান** বা **গাঙ্গেয় উপবদ্বীপ** হচ্ছে পৃথিবীর সবচেয়ে বড় সমুদ্রগর্ভস্থ ডুবো গিরিখাত। এই ডুবো গিরিখাতটি কমপক্ষে  লম্বা,  চওড়া, যার সর্বোচ্চ গভীরতা । তিব্বতী প্লেট দ্বারা ইউরেশিয়ান প্লেট ও ভারতীয় প্লেটের মধ্যে সংঘর্ষের ফলে এবং হিমালয় পর্বতের উত্থান ও ক্ষয়ের ফলে খাতটি তৈরি হয়। অধিকাংশ পলল গঙ্গা ও বুড়িগঙ্গা দ্বারা সংগৃহিত হয়ে যা বাংলাদেশের নিম্ন মেঘনা ব-দ্বীপ এবং পশ্চিমবঙ্গের (ভারত) হুগলী ব-দ্বীপে গিয়ে পতিত হয়।  টার্বিডিটি স্রোতগুলি সাবমেরিন ক্যানিয়নের একটি সিরিজের মাধ্যমে পলি পরিবহন করেছে, যার মধ্যে কয়েকটি ১,৫০০ মাইল (২,৪১৪ কিলোমিটার) দৈর্ঘ্যেরও বেশি, যা বঙ্গোপসাগরে ৩০ ডিগ্রি অক্ষাংশ পর্যন্ত জমা করা হবে, যেখান থেকে এটি শুরু হয়েছিল সেখান থেকে ৩০ ডিগ্রি অক্ষাংশ পর্যন্ত জমা করা হবে। এখন পর্যন্ত, বাংলার ফ্যান থেকে উদ্ধার হওয়া প্রাচীনতম পলিগুলি মায়োসিন যুগের প্রথম দিকের। তাদের খনিজ ও ভূ-রাসায়নিক বৈশিষ্ট্যগুলি তাদের হিমালয়ের উৎপত্তি সনাক্ত করে এবং প্রমাণ করে যে হিমালয় ২০ মিলিয়ন বছর আগেও একটি প্রধান পর্বতশ্রেণী ছিল।

পাখাটি পুরোপুরি বঙ্গোপসাগরের মেঝে ঢেকে দেয়। ষাটের দশকে ব্রুস সি. হিজেন এবং মারি থার্পের দ্বারা বাথিমেট্রিক জরিপের মাধ্যমে ফ্যানটি প্রথম সনাক্ত করা হয়েছিল, যা অগভীর শঙ্কু এবং ক্যানিয়ন কাঠামো সনাক্ত করেছিল। ১৯৬৮ সালে একটি ভূতাত্ত্বিক ও ভূতাত্ত্বিক জরিপের পর জোসেফ কুরে এবং ডেভিড মুর এটি রচিত এবং নামকরণ করেছিলেন।

## তথ্যসূত্র

বিষয়শ্রেণী:বঙ্গোপসাগর
বিষয়শ্রেণী:বদ্বীপ
বিষয়শ্রেণী:গঙ্গা নদী
বিষয়শ্রেণী:পাললিক শিলা
বিষয়শ্রেণী:বাংলাদেশের ভূমিরূপ
বিষয়শ্রেণী:ভারতের ভূমিরূপ
বিষয়শ্রেণী:এশিয়ার ভূমিরূপ
গুপ্ত লিপি

**গুপ্ত লিপি** (যা গুপ্ত ব্রাহ্মী লিপি বা নব্য ব্রাহ্মী লিপি নামেও পরিচিত) ভারতবর্ষে গুপ্ত সাম্রাজ্য চলাকালীন সংস্কৃত ভাষা লিখতে ব্যবহৃত হত। গুপ্ত লিপির উদ্ভব ব্রাহ্মী লিপি থেকে হয়েছিল এবং পরবর্তী কালে নাগরী লিপি, শারদা লিপি ও সিদ্ধং লিপির উদ্ভব গুপ্ত লিপি থেকে হয়। আবার গুপ্ত লিপি-জাত এই লিপিগুলি থেকে বর্তমানে প্রচলিত ভারতীয় লিপিগুলি, যেমন দেবনাগরী (সংস্কৃত, হিন্দি, মারাঠি, নেপালি ইত্যাদি ভাষা লিখতে ব্যবহৃত লিপি), পাঞ্জাবি ভাষার গুরুমুখী লিপি, বাংলা ও অসমীয়া লিপি, তিব্বতী লিপি ইত্যাদির উদ্ভব হয়। 

## উৎপত্তি ও শ্রেণিবিন্যাস
বর্তমান ভারতীয় লিপিগুলির সাথে গুপ্ত লিপির পার্থক্য শুধু অক্ষরগুলির রূূূপে, কিন্তু লেখার নিয়মগুলি একই। অর্থাৎ এখানেও ব্যঞ্জনবর্ণের সাথে স্বরবর্ণের মাত্রা যোগ হয়, এবং মাত্রা না থাকলে বুঝতে হবে ব্যঞ্জনবর্ণের মধ্যেই 'অ' স্বরবর্ণটি অন্তর্নিহিত আছে।

৪র্থ শতাব্দী খ্রিষ্টাব্দ থেকে বর্ণগুলি আরও সর্পিল ও ভারসাম্যযুক্ত হতে থাকে, মূলত দ্রুত ও নান্দনিকভাবে লেখার চলের কারণে। এই একই কারণে গুপ্ত সাম্রাজ্যের বিভিন্ন অঞ্চলে লিপিটি ভিন্ন ভিন্ন রূপ পেতে থাকে। এই আঞ্চলিক রূপগুলিকে চার-পাঁচটি শ্রেণিতে ভাগ করা হয়, যদিও শ্রেণিবিন্যাসটি সুস্পষ্ট নয়, কারণ একই শিলালিপিতে একই বর্ণের ভিন্ন ভিন্ন রূপ পাওয়া গেছে। এই কারণে গুপ্ত সাম্রাজ্যে ব্যবহৃত যে কোনো লিপিকেই গুপ্ত লিপি ধরা যেতে পারে, তার যতগুলিই আঞ্চলিক রূপ থাকুক না কেন।

## লিপির নমুনা
গুপ্ত লিপির যে নমুনা পাওয়া গেছে তা প্রায় সবটাই লোহা বা পাথরের স্তম্ভ বা গুপ্ত বংশের স্বর্ণমূদ্রার উপরে। গুপ্ত লিপিতে লেখা পাঠ্যগুলির সবচেয়ে গুরুত্বপূর্ণ নমুনা পাওয়া যায় প্রয়াগরাজে (এলাহাবাদে), একটি প্রশস্তির রূপে। গুপ্তবংশের দ্বিতীয় সম্রাট সমুদ্রগুপ্তের সভাকবি ও মন্ত্রী হরিসেন দ্বারা রচিত এই প্রশস্তিতে সমুদ্রগুপ্তের শ্বাসনকালের বর্ণনা দেওয়া হয়েছে। এটি সম্রাট অশোকের এলাহাবাদ স্তম্ভে খোদাই করা আছে।
## বর্ণমালা
গুপ্ত বর্ণমালায় ৩৭টি বর্ণ আছে। এর মধ্যে ৩২টি ব্যঞ্জনবর্ণ ও ৫টি স্বরবর্ণ। বাংলার মতো এখানেও ব্যঞ্জনবর্ণের সাথে স্বরমাত্রা জুড়ে দেওয়ার, ও ব্যঞ্জবর্ণের সাথে ব্যঞ্জনবর্ণ জুড়ে যুক্তবর্ণ তৈরি করার চল আছে।

### স্বরবর্ণ
alt=|থাম্ব|327x327px|গুপ্ত ব্রাহ্মী লিপির স্বরবর্ণসমূহের গৌণ রূপ (স্বরমাত্রাগুলি)-এর সাথে বাংলা স্বরমাত্রাগুলির একটি তুলনা। বাংলার মতোই এতেও 'অ' স্বরবর্ণটির কোনও গৌণ রূপ নেই। যেখানে ব্যঞ্জনবর্ণটি বসার কথা সেখানে বিন্দু দিয়ে একটি বৃত্ত আঁকা হয়েছে।

### ব্যঞ্জনবর্ণ

## চিত্রশালা

চিত্র:Allahabad stone pillar inscription of Samudragupta.jpg|এলাহাবাদ স্তম্ভে সম্রাট সমুদ্রগুপ্তের শিলালিপি।
চিত্র:Brahmi.png|ব্রাহ্মী ও ব্রাহ্মী থেকে উদ্ভব হওয়া অন্য লিপিগুলি।
চিত্র:5th or 6th century Gopika cave inscription, Sanskrit, Shaktism, Anantavarman, Gupta script 2.jpg|গোপিকা গুহায় দেবী দূর্গা কে নিয়ে সংস্কৃত ভাষায় ও গুপ্ত লিপিতে লেখা।
চিত্র:Das Buch der Schrift (Faulmann) 141.jpg|গুপ্ত লিপির পাঠোদ্ধার তালিকা। 
চিত্র:A palm leaf Sanskrit manuscript in Brahmi script from Miran China.jpg|সংস্কৃত ভাষার তালপাতার পাণ্ডুলিপি, এখন চীনে।
চিত্র:Sri Yashodharman.jpg|মন্দসৌরে যশোধর্মণ-বিষ্ণুবর্ধনের শিলালিপিতে চতুর্থ পংক্তিতে গুপ্ত লিপিতে  ("শ্রী যশোধর্মণ") নামটি। 


## তথ্যসূত্র

বিষয়শ্রেণী:ব্রাহ্মী লিপি
ইয়াগিয়েলোনিয়া বিয়াউইস্তক

**ইয়াগিয়েলোনিয়া বিয়াউইস্তক স্পোর্তোভা স্পুকা আকৎসিয়না** (, ; এছাড়াও **ইয়াগিয়েলোনিয়া বিয়াউইস্তক** নামে পরিচিত) হচ্ছে বিয়াউইস্তক ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২০ সালের ৩০শে মে তারিখে প্রতিষ্ঠিত হয়েছে। ইয়াগিয়েলোনিয়া বিয়াউইস্তক তাদের সকল হোম ম্যাচ বিয়াউইস্তকের বিয়াউইস্তক সিটি স্টেডিয়ামে খেলে থাকে; যার ধারণক্ষমতা হচ্ছে ২২,৩৭২। বর্তমানে এই ক্লাবের ম্যানেজারের দায়িত্ব পালন করছেন ইভাইলো পেতেভ এবং সভাপতির দায়িত্ব পালন করছেন সেজারি কুলেশা। পোলীয় মধ্যমাঠের খেলোয়াড় তারাস রোমানচুক এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ইয়াগিয়েলোনিয়া বিয়াউইস্তক এপর্যন্ত ৩টি শিরোপা জয়লাভ করেছে; যার মধ্যে ১টি পোলীয় কাপ, ১টি পোলীয় সুপার কাপ এবং ১টি আই লিগা শিরোপা রয়েছে।

## অর্জন
### ঘরোয়া
* **[[পোলীয় কাপ]]**
** **চ্যাম্পিয়ন (১):** ২০০৯–১০
** রানার-আপ (২): ১৯৮৮–৮৯, ২০১৮–১৯
* **[[পোলীয় সুপার কাপ]]**
** **চ্যাম্পিয়ন (১):** ২০১০
* **[[আই লিগা]]**
** **চ্যাম্পিয়ন (১):** ১৯৮৬–৮৭

## তথ্যসূত্র

## বহিঃসংযোগ

*  


বিষয়শ্রেণী:একস্ত্রাকলাসার ক্লাব
বিষয়শ্রেণী:পোল্যান্ডের ফুটবল ক্লাব
বিষয়শ্রেণী:১৯২০-এ পোল্যান্ডে প্রতিষ্ঠিত
বিষয়শ্রেণী:১৯২০-এ প্রতিষ্ঠিত ফুটবল ক্লাব